ائرمنیستاندا گلن ایلین آپرئلینده صلاحیت مدتی باشا چاتاندان سونرا پرزیدنت سئرژ سرکیسیانین نه ایشله مشغول اولاجاغینا دایر موذاکیرهلر قیزیشیب.
ویرتوالاز. اورگ خبر وئریر کی، بو بارهده موختلیف معلوماتلار وار. وئرسییالاردان بیرینه گؤره سئرژ سرکیسیان پرزیدنت پوستونون لغو اولونماسیندان سونرا تهلوکهسیزلیک شوراسینین صدری اولاجاق، باش ناظر ایسه ایندیکی کیمی آرام کاراپئتیان قالاجاق. لاکین قاراباغدا محاربه باشلاسا او زامان سرکیسیان عالی باش کوماندان و باش ناظر صلاحیتلرینی اوزرینه گؤتورهجک.
موخالیف «چیخیش» بلوکوندان میلت وکیلی، کئچمیش باش ناظر آرام سرکیسیان دئییر کی، پرزیدنت سرکیسیانین گلهجک پلانلارینا مانع اولماق هلهلیک اونلارین پلانلارینا داخیل دئییل. بونونلا بئله سرکیسیان علاوه ائدیب کی، اونلارین بلوکو سئرژ سرکیسیانین باش ناظر پوستونو توتماقلا حاکمیتینی اوزاتماسینا قطعی قارشیدیر.
آرام سرکیسیانا گؤره سئرژ سرکیسیان هله باش ناظر پوستونو توتماق پلانلارینی اعلان ائتمه دیینه گؤره اونلار هانسیسا آکتیو حرکته ال آتماق ایسته میرلر. لاکین ضرورت یارانسا اونلار سرکیسیانین بو پلانینی پوزماق اوچون اینسانلاری کوچهلره چیخاراجاقلار.
کئچمیش باش ناظر دئییب کی، سئرژ سرکیسیان هئچ اولماسا بو دفعه وعدینی یئرینه یئتیریب ۲۰۱۵-جی ایل کونستیتوسییا رفئرندومو عرفهسینده دئدیی کیمی نه باش ناظر، نه ایسپیکر، نه ده دیگر دؤولت پوستونو توتمالی دئییل. چونکی قاراباغ پروبلئمی مؤوجود اولان ائرمنیستان اوچون حاکمیتین بو جور فورماسی قطعییهن قبول ائدیلمزدیر.
«من چوخ ایستردیم کی، سرکیسیان بونو باشا دوشسون. ایندیکی پرزیدنت رفئرندومون تشویقات کامپانییاسیندا دؤنه-دؤنه دئییردی کی، بو رفئرندوم اونون حاکمیتینین عؤمرونو اوزاتماق اوچون کئچیریلمیر. دئییردی کی، اونون قطعیهن بئله مقصدی یوخدور و رفئرندوم ائرمنیستاندا دئموکراتییا اوچون کئچیریلیر. آچیق دئییب کی، او، نه باش ناظر، نه پارلامنت صدری، نه پرزیدنت اولمایاجاق. من چوخ ایستییرم کی، سئرژ سرکیسیان بو دفعه وعدینی یئرینه یئتیرسین. کیشی کیمی دئییبسه کی، اولمایاجاق، دئمهلی اولماسین، سؤزونه عمل ائتسین. یوخ، او، وظیفهده قالماقدا داوام ائدجکسه دئمهلی خالقی آلدادیب»-آرام سرکیسیان دئییب.
azb_Arab azb_Arab azb_Arab azb_Arab azb_Arab azb_Arab